id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id ms id id ms id id ms ms id ms id id id ms id ms ms id ca id id ms ms ms id id ms en id id id ms ms id ms ms ms id ms id pl ms ms ms war ms id ms id ms ms ms ms id ms ms ms ms ms ms id ms ms it ms id ms ms ms ms id id ms ms ms id id ms ms id ms pl ms jv id ms ms id fr id en id id ms ms id eo id ms tr de en ms ms en en en en en en id ms id id id en id id jv ms id id it es id id en id ms ms ms ms ms ms
Komplikasi Penyakit Hipertensi Berisiko Terjadi Pada Tubuh, Hati-hati!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
7 Kesan Sakit Darah Tinggi Pada Lelaki & Wanita, #6 Paling Merisaukan Hati Kaum Adam
Ditulis oleh Asyikin Md Isa Disemak pada 22/06/2022
Disemak secara perubatan oleh Dr. Joseph Tan
Jangan terkejut, masalah jantung memang merupakan antara kesan penyakit darah tinggi yang boleh terjadi! Jom ketahui komplikasi penyakit hipertensi lain yang boleh berlaku pada tubuh anda.
Lebih banyak info tentang Kesihatan Jantung, di sini.
Komplikasi penyakit hipertensi pada tubuh
Tekanan darah tinggi atau hipertensi secara perlahan-lahan boleh merosakkan tubuh anda untuk tempoh bertahun-tahun sebelum timbulnya gejala.
Kesan penyakit darah tinggi yang tidak terkawal boleh menyebabkan kecacatan, menjejaskan kualiti hidup bahkan boleh menjadi punca kepada serangan jantung atau angin ahmar.
Berikut antara gambaran komplikasi penyakit hipertensi yang tidak terkawal:
Arteri yang sihat adalah fleksibel, kuat dan elastik.
Lapisan dalamannya lancar membolehkan darah mengalir bebas, membekalkan organ dan tisu penting dengan nutrien dan oksigen.
Hipertensi dialami secara beransur-ansur meningkatkan tekanan darah yang mengalir.
Kesan penyakit darah tinggi mungkin menyebabkan anda mempunyai:
#Arteri rosak & menyempit
Tekanan darah tinggi boleh merosakkan lapisan dalaman arteri.
Apabila lemak daripada makanan memasuki saluran darah, ia boleh berkumpul pada bahagian arteri yang terjejas.
Ia menyebabkan arteri kurang anjal dan mengehadkan aliran darah ke seluruh tubuh.
Untuk tempoh panjang, tekanan darah berterusan yang lemah melalui arteri boleh menyebabkan dindingnya membesar dan membentuk bonjolan – aneurisme.
Ia berisiko untuk pecah dan menyebabkan pendarahan dalaman yang mengancam nyawa.
Aneurisme boleh berlaku pada mana-mana bahagian arteri, tetapi paling biasa di arteri badan – aorta.
#2 Kesan penyakit darah tinggi – Kerosakan hati
Komplikasi penyakit hipertensi boleh mengakibatkan banyak masalah pada jantung, seperti:
Arteri menyempit dan rosak akibat tekanan darah tinggi mengakibatkan masalah dalam membekalkan darah ke jantung anda.
Kesannya anda boleh mengalami sakit dada (angina), irama jantung tidak teratur (aritmia) atau serangan jantung.
Hipertensi memaksa jantung bekerja lebih kuat untuk mengepam darah ke seluruh tubuh. Akibatnya bahagian jantung – ventrikel kiri – menebal.
Keadaan itu meningkatkan risiko serangan jantung, kegagalan jantung dan kematian jantung mendadak.
Ketegangan pada jantung disebabkan hipertensi untuk tempoh yang lama boleh menyebabkan otot jantung lemah dan tidak efisien.
Kesannya, anda boleh berdepan risiko kegagalan jantung.
#3 Komplikasi penyakit hipertensi – Kerosakan otak
Kesan penyakit darah tinggi pada otak boleh menyebabkan:
#Serangan iskemia sementara (TIA)
Dikenali sebagai strok ringan, TIA adalah gangguan bekalan darah ke otak sementara dan singkat.
Arteri mengeras atau pembekuan darah kesan penyakit darah tinggi boleh mengembangkan TIA.
Ia juga dianggap sebagai amaran untuk risiko mengalami strok sepenuhnya.
Berlaku apabila oksigen dan nutrien pada otak berkurangan, mengakibatkan sel otak mati.
Saluran darah yang rosak disebabkan hipertensi boleh menjadi sempit, pecah atau bocor.
Terdapat juga risiko darah beku terbentuk pada arteri ke otak mengakibatkan aliran darah tersekat dan berpotensi menyebabkan strok.
Aliran darah ke otak yang terhad disebabkan arteri sempit atau tersumbat, boleh menyebabkan demensia vaskular.
Mengalami strok juga meningkatkan risiko untuk mengalami demensia.
#Kelemahan kognitif ringan (MCI)
Merupakan sedikit penurunan ingatan atau keupayaan untuk berfikir dengan jelas.
Biasanya berlaku disebabkan penuaan dan demensia.
Namun, kajian menunjukkan MCI juga boleh dialami sebagai komplikasi penyakit hipertensi.
#4 Kerosakan buah pinggang
Kesan penyakit darah tinggi boleh merosakkan saluran darah ke ginjal.
Antara masalah yang berisiko terjadi adalah:
#Parut buah pinggang (glomerulosclerosis)
Terjadi apabila saluran darah kecil dalam ginjal menjadi berparut serta tidak dapat menapis cecair dan sisa daripada darah dengan berkesan.
Glomerulosclerosis boleh menyebabkan kegagalan buah pinggang.
Saluran darah yang rosak menghalang organ ini menyaring sisa buang daripada darah dengan efisien. Kesannya? Membolehkan sisa dan cecair berbahaya berkumpul.
Keadaan ini mungkin memerlukan dialisis atau pemindahan buah pinggang.
#5 Komplikasi penyakit hipertensi – Kerosakan mata
Antara kesan penyakit darah tinggi pada mata adalah:
Kerosakan pada tisu sensitif cahaya pada bahagian belakang mata (retina) boleh mengakibatkan pendarahan mata, penglihatan kabur dan buta.
Risikonya meningkat jika turut mengalami diabetes.
#Pengumpulan cecair di bawah retina (choroidopathy)
Mengakibatkan penglihatan terganggu atau parut yang menjejaskan pandangan mata.
#Kerosakan saraf (neuropati optik)
Aliran darah tersekat boleh merosakkan saraf optik, menyebabkan pendarahan di dalam mata atau buta.
#6 Komplikasi penyakit hipertensi – Disfungsi seksual
Disfungsi seksual adalah isu biasa bagi lelaki yang berusia 50 tahun ke atas.
Tetapi lelaki dengan hipertensi lebih cenderung mengalami disfungsi ereksi.
Ini kerana aliran darah terhad kesan penyakit darah tinggi menyekat pengaliran darah ke zakar.
Wanita juga boleh mengalami disfungsi seksual kesan hipertensi.
Ia berlaku akibat pengurangan aliran darah ke miss V, menyebabkan penurunan keinginan seksual, kekeringan faraj atau kesukaran mencapai klimaks.
#7 Kecemasan tekanan darah tinggi
Hipertensi biasanya merupakan keadaan kesihatan kronik yang secara perlahan-lahan boleh mengakibatkan pelbagai kerosakan pada tubuh.
Pun begitu, ada kes tekanan darah boleh meningkat mendadak dan teruk sehingga mengakibatkan kecemasan perubatan.
Dalam situasi ini, antara komplikasi penyakit hipertensi adalah:
Hilang ingatan, perubahan personaliti, sukar fokus, mudah marah atau hilang kewarasan
Kerosakan teruk pada arteri utama tubuh (aortic dissection)
Pam jantung terganggu secara tiba-tiba, menyebabkan pengumpulan cecair pada paru-paru (edema paru). Kesannya berlaku kesesakan nafas
Kehilangan fungsi buah pinggang secara tiba-tiba
Komplikasi pada kehamilan (preeklampsia atau eklampsia)
Sekiranya terdapat sebarang kebimbangan, lakukan pemeriksaan doktor untuk lebih kepastian.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
High blood pressure. https://www.mayoclinic.org/diseases-conditions/high-blood-pressure/in-depth/high-blood-pressure/art-20045868. Accessed on June 11, 2021
Blood pressure.https://www.cdc.gov/bloodpressure/about.htm. Accessed on June 11, 2021
High blood pressure. https://www.heart.org/en/health-topics/high-blood-pressure/health-threats-from-high-blood-pressure. Accessed on June 11, 2021
Hypertension. https://www.who.int/news-room/fact-sheets/detail/hypertension. Accessed on June 11, 2021
Hypertension.https://www.news-medical.net/health/Hypertension-Symptoms-and-Effects.aspx. Accessed on June 11, 2021
Adakah Pengambilan Garam Yang Tinggi Mendorong Kepada Tekanan Darah Tinggi?
Bila Waktu Sesuai Makan Ubat Darah Tinggi, Pagi Atau Sebelum Tidur?
Ditulis oleh Asyikin Md Isa Disemak pada 22/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.